khistorydata/jeongjo-sjw-relations huggingface dataset:
정조 16년 · 강
召見工曹判書金尙集貢布堂上李秉模于重熙堂命其人貢價今年一等自惠廳出給
정조 16년 · 목
予謂秉模曰其人貢人來待乎秉模曰來待矣命招入解事者數人問曰朝家於貢布弊瘼雖絲毫之事必皆軫念使之釐正此卽爾等之所知也大凡陵幸時植炬本來無價進排則園幸時植炬亦應無價一番所入爲幾柄乎貢人等曰園幸時所入爲三百柄矣予曰其人貢物有餘數名子擔當國役其剩縮何如貢人等曰餘數名子爲二十一而或有元定外別役則以此擔當復有餘剩貢人輩通同分食園幸時植炬雖不受價旣有餘數所剩自可分排應役少無貽弊之端矣予曰園幸時雖係微細之事猶不欲貽弊於各司故已自畿營區劃物力著爲定例況貢人乎今年炬價三百兩亦命畿營出給而昨年以前三年炬價今若一一計給則事面反近瑣屑何以則有從他蒙惠之道乎貢布堂上詳問於貢人以奏秉模問于貢人訖奏曰旣無舊遺在別無可以仰請蒙惠者云矣予曰招入貢人中似無解事者貢布堂上出去詳問於元貢人酌定區劃之道而出擧條尙集秉模退出招問元貢人後還入啓言依下敎問於其人貢人等處則以爲園幸時植炬自是應行之役何敢有受價之意而兩四貢價自戶曹上下者一石準折錢則四兩木則二疋今若依司䆃寺濟用監貢價例變通受出於惠廳則實爲支保之道云兩西貢價春秋每等各爲六百石無論春秋只今年一等自惠廳上下則所剩之數略可相當於三次植炬之價矣敎以今年一等自惠廳上下事分付
정조 16년 · 강
命徽陵曲墻修改之役以寒食節享兼告由擧行
정조 16년 · 목
始以待解凍擇吉有命禮堂洪明浩啓言各陵丁字閣有頉處修改皆以寒食節享兼告擧行本陵曲墻修改似當一體擧行從之
정조 16년 · 강
敍前試官徐邁修韓光植朴奎淳金履喬等分揀保放罪人金方行
정조 16년 · 목
邁修等以同罪未敍承旨提稟故命一體敍用方行則以其子小成也
정조 16년 · 강
罷永興府使徐有臣職
정조 16년 · 목
敎曰此亦紀綱所在以不薦事昨年申飭何如而焉敢又復逡巡乎當該府使徐有臣罷職
정조 16년 · 강
有政吏曹判書金思穆參議沈煥之進
정조 16년 · 목
以金履翼爲大司諫林道浩爲司諫李羽晉爲獻納尹序東爲副修撰鄭昌順爲禮曹判書朴基豊爲永興府使
정조 16년 · 강
命幸行到高陽晝停所時守宮承旨問安于慈殿慈宮後狀聞
정조 16년 · 목
政院稟定問安承旨故有是命
정조 16년 · 강
命永陵外各陵展拜經宿時告由廟宮俾著爲式
정조 16년 · 목
敎曰經宿陵幸時告由今番亦依例爲之而更又思之各陵寢則依例爲之爲當如永陵則事體稍異今後令該曹依此知悉永陵外各陵展拜經宿則依例告由廟宮事定式爲之
정조 16년 · 강
命於駕過坡州交河境時遣官致祭于錦城都尉和平翁主洪奉朝賀墓
정조 16년 · 목
敎曰輦路戛過封前入瞩增我感慕豈無瀉意坡州牧到宿所後錦城都尉和平翁主墓遣官致祭祭文當親撰執事官以隨駕官塡差事分付又敎曰路出後麓洪奉朝賀墓駕過時遣承旨致祭依前此行幸時例爲之祭文當親撰執事官以隨駕官中塡差事分付
정조 16년 · 강
命回鑾日權閉間門量宜預開仍弛夜禁
정조 16년 · 목
敎曰近於陵幸還宮時爲念觀光士女爭先入城或有雜沓之弊城鑰每令仍留而以間門之未卽早開夜巡之如例執捉爭先之弊依舊云今後還宮時權閉之城門量宜預開伊夜則觀光士女亦爲弛禁事令該曹知悉添載節目仍令知委坊曲
정조 16년 · 강
罷前刑判李坤職重推前承旨沈煥之仍命發解人申榮祖許赴後式會試
정조 16년 · 목
政院啓言平山申榮祖之子▣擊錚啓目判下刑曹後只發關於本道初不知委於禮曹及四館所以致榮祖之許赴一節試所全然不知請該堂重推敎曰旣有許赴之判下則政院之不能提飭該曹該曹之不能分付四館所俱難免不察當該承旨從重推考當該首堂罷職諸堂從重推考八十老人之無端停擧不但可矜科場事體何等至嚴而不當停而坐停有關後弊今榜無異陳試許赴後式會試事分付
정조 16년 · 강
刑曹以監試覆試代述闌入人等移送兵曹京定水軍啓
정조 16년 · 목
該曹啓言卽接監試覆試一二所移文則春川幼學黃尙格以其兄尙樂代入柳景寬以其弟景恒代入原州幼學金始鳴錄名於二所講册而冒入一所忠州幼學李勖彬以豐德幼學申大遠代入罪竝捉送臣曹故査問委折俱爲遲晚以限已身降定水軍律照勘移文兵曹定配所押送
정조 16년 · 강
放明川府定配罪人李淑昌仍命許赴殿試
정조 16년 · 목
咸鏡監司李文源狀啓以爲因晉州童蒙沈就乙擊錚原情判下取考其父淑昌原配文則以幺麼品官憑藉豪當賣弄權勢結姻士族侵虐殘民之罪辛亥十一月到配于明川府所犯誠極駭痛而越三道遠配今已經歲且以都試沒技未及唱第則其子鳴冤人情之所不能已者合有參恕之道矣敎以放送後許赴殿試事分付
정조 16년 · 강
推咸鏡監司李文源
정조 16년 · 목
勸農有旨下於正月初一日而文源祗受狀啓封發日子乃在今月十三日政院以其遲滯請推允之
정조 16년 · 강
命忠淸兵使崔景岳越俸一等
정조 16년 · 목
備局以景岳狀啓中禁衛軍領率軍官不塡姓名請施譴罷之典敎以爲先越俸一等
정조 16년 · 강
命冒錄忠義衛申錫祚等照律勘處
정조 16년 · 목
忠勳府啓言北部幼學申在安與忠義衛申錫祚分別支嫡事上言臣府覆啓判下矣平城府院君申點嫡長孫錫胤招致詳査則錫胤果是嫡長奉祀而錫祚則旁孫在安則庶孫也錫祚之當初冒錄殊極無嚴其口傳爲先勿施令法府照律嚴處保擧忠義衛三人依事目黜廳在安則非嫡孫而敢生冒錄之計者亦極痛駭請令攸司照律勘處允之
정조 16년 · 목
具軍服乘轎出協陽門由敦化門出崇禮門命隨駕百官從便毛具至黔巖碑閣所入小次召見閣臣承旨宣饌兵曹判書李秉模啓言今日出宮時挾輦軍槍劍軍扈衛軍官內入直禁軍不待標信或信箭只憑口傳徑先離次揆以師律極爲可駭請各營將領棍汰訓鍊大將趙心泰禁衛大將徐有大推考從之承旨申耆啓言以槍劍軍挾輦軍無標信除出事該六將皆已問備矣入直禁軍不待標信同時除出請兵曹判書李秉模亦爲推考從之黎明乘馬進發至惠陰嶺下馬御軺床少憩問嶺下養木處是䜅家墳山左右對以故判書趙明鼎及故兵使趙洽家墳山云復乘馬至高陽郡下馬入晝停所少頃乘馬進發至坡州牧下馬入大次陛座兵曹判書李秉模跪啓請小開門京畿監司徐鼎修坡州牧使李敏輔楊州牧使洪義榮長湍府使李泰永高陽郡守康命吉以軍禮參現訖予謂兵判曰今日動駕時班次錯亂至於駕前及別騎隊先出侍衛之前兵郞若使之不得前進則豈如是乎卿其拿入該郞査問可也
정조 16년 · 강
召見坡州牧使李敏輔于大次命本牧田結舊災名色永許蕩減
정조 16년 · 목
予謂敏輔曰今番治道有從略爲之之敎其果不煩民力乎敏輔曰道路旣從略修治而民力則有儲置米會減之命其所沾漑猶勝於農家之傭價故擧皆樂赴矣予曰本牧有民瘼與邑弊乎敏輔啓言本州田結舊初不年年相仍殆近五十結前後守令不忍勒徵雖無時災之可執而爲此區處之道作爲名色至今襲用請永許頉給以除年分眩錯之弊敎以蕩減又啓言本邑幅員田戶反不及高陽防營創設以來所顂成樣者不過軍挍而三千戶中班戶過半除鄕校書院壯勇營所屬外千把總知彀官許多差備無以塡充只有久勤一路爲招募之資而自聞間都目差送莫不解體厭避蓋由斗米料薄故也請還復每都目久勤前規以爲激勸之道敎以間都目遷轉之創規始於何年令兵曹取考草記
정조 16년 · 강
命太廟西庫階砌頹圮處守宮承旨奉審令該曹擇日修改
정조 16년 · 목
留都大臣洪樂性狀啓以爲宗廟署副奉事洪秉周來言今日曉宗廟西庫西邊階砌石一間半自第一層至第四層頹圮云矣敎曰北邊園階頹圮亦有慰安之禮云守宮承旨奉審後令該曹考例分明有慰安之例則直爲磨鍊二十六日受香待快解凍卽爲擇日修改事分付該曹
정조 16년 · 강
命承旨申大顯坡州牧使李敏輔試取壯勇營右司後哨軍及本牧將卒等射放
정조 16년 · 목
柳葉箭入格防營左列將尹愼儉旗牌官金振玉貫一中各上弦弓一張敎鍊官徐毅麟邊一中箭竹一百箇別驍士金載晉貫一中邊二中金環姜仁光具繽邊三中竝直赴殿試金春奉馬完韓師彥金鎭玉金石咸劉得順貫一中邊一中竝直赴會試權三孫等二人邊二中各上弦弓一張羅龍福等八人貫一中各不粧弓一張金震光等三十七人邊一中各箭竹五十箇壯勇營右司後哨軍印厚得貫一中邊二中金龍福邊三中竝直赴殿試張有成崔昌雲朴敬默史元仲貫一中邊一中竝直赴會試高大順等五人邊二中各上弦弓一張崔德行等五人貫一中各不粧弓一張史應徵等二十二人邊一中各箭竹五十箇賜給鳥銃入格壯勇營右司後哨軍辛日得貫一中邊一中直赴會試朴大成邊二中木二疋徐道一貫一中木一疋金善興等三人邊一中各布一疋防營標下軍金加夫沙里貫一中邊一中木二疋張老味等四人邊二中各木布各一疋朴成起等十人貫一中各木一疋李二得等二十一人邊一中各布一疋賜給
정조 16년 · 목
具戎服出大次謂承旨曰昨旣有毛具之令而侍衛諸臣率多不着揮項豈或以自上不着而然耶今日則風寒甚緊隨駕諸臣皆從便毛具好矣仍乘馬進發至紫谷面下馬乘轎至交河境駐轎召見該郡守林性運敎曰本邑治道頗善爲矣會減穀物一一分俵於民人俾有實惠可也至礪石隅降轎乘馬至陵洞口下馬乘輿入齋室改具翼善冠黲袍乘輿詣紅箭門外降輿就版位行四拜仍詣陵上奉審問陵司以陵寢坐向陵司對曰乙坐矣予曰穴前卽補土處乎陵司對曰然矣仍詣丁字閣行祭如儀還入齋室召見陵司敎曰昨年本陵公廨修補爲幾處乎參奉尹行進曰丁字閣香大廳則或改瓦或修補椽木水剌間守僕房則改建矣承旨申耆啓言祭享時諸執事不卽各就位此已失儀而執禮以下所就之位又未免錯謬事極未安請執禮尹光普推考從之以作門喧雜命兵判記過仍命百官插羽又命還宮時自永陵洞口至崇禮門捧上言
정조 16년 · 강
命永陵令朴知源陞敍參奉尹行進陞六
정조 16년 · 목
敎曰本陵官陞六已陞六者陞敍丁字閣碑閣水剌間香大廳守僕房等公廨無不一新以初區劃較此功役可知其誠心爲之徑遞可惜仍其窠權付令與時任令外任外勿爲遷轉事分付該曹守僕守護軍等令該曹考例施賞
정조 16년 · 목
具戎服乘輿出齋室至紅箭門降輿乘馬進發以蛟龍旗招搖旗錯亂失次雜人亂入命啓螺宣傳官李顯道柳成逵蛟龍旗差備韓光廸招搖旗差備李文道金相九等竝拿入分揀退出至鵂巖下馬入幕次改具軍服乘馬至新院下馬少憩復乘馬至高陽郡入大次
정조 16년 · 강
命軍器寺判官孫俊民拿處
정조 16년 · 목
承旨申耆啓言坡州試射放單子啓下後軍器寺郞廳持弓失先詣前站故特敎賞格不得擧行請該官員重勘敎以拿處
정조 16년 · 목
具軍服乘轎出大次命都承旨馳詣明陵奉審局內諸陵一體奉審仍詣弘陵奉審局內諸陵亦爲一體奉審又命贈贊成墓還宮後遣官致祭其子孫令該曹收用以其路過墓前也駕至礪峴以內吹越次疾馳命啓螺宣傳官李顯道柳星逵拿入決棍三度至黔巖碑閣降轎乘馬進發壯勇營兵房金持默率壯勇衛善騎隊步軍訓鍊大將趙心泰率馬兵禁衛大將徐有大御營大將李邦一率騎士禁軍別將李明運率先後廂禁軍京畿監司徐鼎修管理使李時秀率前排旗鼓俱先已承命行軍列成方陣于梁鐵坪壯營陣在中訓局禁軍畿營管理營陣在左禁衛御營陣在右以待迎接號令駕到館基峴降轎入幕次改具器服以出放乘馬砲鳴金大吹打乘馬進發至壯勇陣前兵曹判書李秉模跪啓請駐蹕鳴金吹打正壯勇營放砲吹天鵞聲各營亦皆點旗吶喊三次諸將臣各於轅門外具甲冑跪迎予入幕次陞座秉模跪啓稟小開門鳴金小吹打秉模及宣傳官以次參現軍牢巡視吹鼓手分三班叩首訖秉模跪啓稟命招各營大將放信砲竪各營招搖旗一磨各營大將馳赴壇下以次叩頭訖敎秉模傳命曰諸將臣多日陪扈故爲念其勞特命除甲冑各回信地以軍服待號令接應仍以各營招搖旗一揮諸將臣各馳回本陣不但禁將之馳突飛控令人聳觀如管理使之文宰禁軍別將之衰老者亦皆控禦如規可謂異事也予入小次改具軍服宣飯于承史閣臣藥院提擧侍衛諸臣訖宣傳官跪啓稟追擊號令放信砲竪禁衛龍虎兩營招搖旗以龍虎營旗向禁營旗一點擂鼓吹天鵝聲龍虎營急擊禁營陣園匝移時鳴金偃旗龍虎營撤園以退未及回信地旋以禁營旗向龍虎營旗一點擂鼓吹天鵝聲禁營追擊龍虎陣交戰良久鳴金偃旗各回信地放信砲竪壯勇營左右番旗向內一點壯勇陣馳到壇下以信箭暗令衝突各陣少選鳴金偃旗回信地予命秉模下去龍虎陣待臺上號令接應仍放信砲立龍虎營招搖旗及一兼旗又竪訓局招搖旗及藍高招藍門旗向後一點點鼓兵判率禁軍一番訓將率馬兵一哨馳到臺下各成方陣後放信砲以兩營招搖旗相向交點擂鼓吹天鵝聲兩陣交戰未畢以信箭暗令禁將率騎士掩襲兩陣龍虎陣爲訓局所圍訓局陣又爲禁營所圍少選鳴金偃旗各回信地放信色石立駕前駕後旗擂鼓吹天鵝聲使之衝突各陣旋卽鳴金偃旗回信地放信砲立朱雀旗紅高招壯勇營出善騎隊馬才軍馳突奔迅周繞列陣或平立鞍上或倒掛鏕下或斥墜旋騰捷如猿猱各逞其技閃條詭眩不可名狀予命訓局別隊馬兵中如有嫺於馬技者亦令試才比善騎隊頗遜之旋命退回本陣宣傳官跪啓稟行營號令放信砲竪壯勇營招搖旗及五色高招向左三點點鼓壯營禁營訓局龍虎營爲先廂御營大將率馬步軍京畿監司率旗鼓爲後廂仍以軍服乘轎進發以鳴錚人雜亂命考喧都事宋彙敏嚴思勉拿處由崇禮門敦化門入協陽門還內
정조 16년 · 강
遣吏郞摘奸諸執事淸齋
정조 16년 · 목
儲慶宮毓祥宮延祐宮懿昭廟文禧廟仲朔祭開氷司寒祭在再明也
정조 16년 · 강
判下上言七十一度于各該司該道
정조 16년 · 목
該曹啓言長湍童蒙沈二孫原情以爲渠父出身範祖去年十二月擬薦時宣傳官廳行首金益彬李漢興安橚諸人一從公議越薦已經薦取才矣不意今者鄭觀采爲本廳行首以渠父生家門閥不如所后家至有拔薦之境以渠所后家世德言之渠父之祖生員一昌卽領議政澮之後孫也曾祖則府使良弼也以渠父生家言之雖無近世名顯之職而姻婭接族地閥俱著且渠父三從兄持平達漢以文登科無拘於槐院則渠父以武出身宜合於宣薦而爲一觀采所阻豈不冤枉哉乞令復薦俾伸至冤云矣請上裁敎以令兵判武將從公論決給俾無更訴之弊旣云拔薦則不報兵曹何也旣報兵曹則不爲草記論罪亦何也此委折付之廟堂又啓言三嘉忠義衛李得儀原情以爲渠卽桂陽君後裔而渠父娶於山淸人李聖伯之女生四男妺意外山淸官寺奴婢結案磨勘時頭目輩以寺奴樣瞞告官家勒脅加括李聖伯旣不干於寺奴則色吏頭目輩之作奸誅求誠爲瞹昧乞蒙分揀云矣請上裁敎以誠如渠訴爲民之擧足爲厲民嚴飭道臣詳査狀聞俾無一民不獲之歎又啓言寶城全判金原情以爲渠卽本郡良人崔鳳金外孫而鳳金妻必業本以楊州幼學趙㝚家婢去丁卯年納價贖良矣不意去年九月自本官以渠爲寺婢信春外孫而勒捧侤音莫非監色輩欺蔽之致乞令道臣査決云矣請上裁敎以令道伯詳査決處俾無更訴之弊又啓言陽川校婢貞分原情以爲丙子年本邑鄕校祭器重修改備時渠之子女三人納錢二百兩免役矣纔過數年自本官刷還移錄於官奴婢責立使役萬萬冤痛乞令明査處分云矣請上裁敎以令道伯査處又啓言嘉平幼學李完春原情以爲渠卽敬寧君十一代孫也昨年十二月同郡居韓默增婢夫蔡乙卜杖劍來到稱以潛奸其妻四代神主片片破碎渠卽上京呈于本官使留官捉來取招則其招以爲妻上典韓默增指敎果爲是事云仍卽逃走破碎人家神主與殺人同乞令攸司嚴囚默增且捕乙卜益施當律云矣請上裁敎以令道伯嚴飭該倅從實査處萬一一毫不公不嚴不明該倅視他倅當用加倍之律以此嚴飭又啓言安山閑良孔德守原情以爲連世繼葬於本郡瓦里面矣庚戌三月同里尹姓兩班偸葬其母於渠之五代祖墳靑龍咫尺之地怙恃勢力無意掘移乞蒙處分云矣請上裁敎以令道伯査處又啓言長淵幼學郭景儀原情以爲渠兄思儀以前縣監李弘遠時座首庚戌冬本官徑遞修簿之日勅需庫錢六百九十六兩零私賑小米一百石移貸於還上未能克上以渠兄之名替錄磨勘新縣監安宗厚嚴刑牢囚刻日徵捧前官濫用下防船新造價米二十五石及官婢勒贖錢七十五兩竝爲督徵於渠兄終至於長城府遠謫家有七耋偏母夙夜呼泣乞蒙特宥云矣請上裁敎以議處又啓言郭景儀之兄思儀幼弄公貨自營門査實勘配則乃敢以前官所貸替錄等語張皇爲說請其宥還者民習無嚴請原情勿施自臣曹考律嚴勘允之又以猥濫擊錚人等原情啓言金堤幼學白尙德以爲其高祖善男丙子之亂以昌原府使赴戰而死只被贈秩乞蒙旌閭之典云矣其祖之褒贈已是曠絕之恩又請棹楔事係千恩請勿施安峽幼學李楹寬以爲其父亨福宣薦之際只以所居地僻見漏擬薦乞蒙處分云矣薦規自有公議而肆然呼籲極涉猥越請勿施自臣曹懲治殷栗閑良印興源以爲瑞興鳳山等地鉛眽自露乞開銀店云矣外邑設店爲弊不少朝家已有嚴飭則肆然鳴金極爲無嚴請勿施自臣曹重勘載寧康仁原等以爲同邑人金景燁賑飢活人乞施褒典云矣景燁歉歲賑救果爲實跡則自當有營邑之褒啓而仁原爲人干恩一邊上言一邊擊錚民習痛惡請勿施考律嚴勘龍川李鳳儀等以爲本府薪島乞令設鎭云矣此是關防大設施之事營邑猶不敢輕議遐土賤品敢爲越俎之事民習痛駭請勿施考律嚴勘春川幼學洪命玉以爲淸蜜價見失於京居人呂祖永乞令推給云矣以至徵至瑣之事肆然鳴錚萬萬無嚴請勿施考律嚴勘南部韓召史以爲其夫金光澤以鑄所邊首諸般錢貨見失於都邊首乞令推給云矣韓女以徵細事屢煩天聽萬萬痛駭各別重勘而亦係民隱請自臣曹更査決給長興驛吏方平原以爲去己亥其姑母夫金伯才私掘金彙範子塜而逃走則彙範訐告海南縣捉囚渠父勒令捉納屢次杖打仍以致死乞覈其撗死之冤云矣金伯才私掘人塚罪固不輕本邑之囚其妹夫杖治規出勢所必至償命一款非所可論今於十四年之後始乃呼籲者事旣無據語不近理請勿施參酌懲治稷山朴基復以爲其六代祖承宗五代祖自興乞復官爵云矣三昌之罪實無差殊當時之廷議循同聖祖之勘斷截嚴則今於二百年之後敢發伸雪之請者誠一變怪近日以來隄防不嚴亂賊生心甚至有癸亥餘孼肆然呼籲此不嚴勘無以使醜種知懼請原情勿施考律勘處竝允之敎以殷栗印興源事依施載寧康仁原事民習雖可駭事係民事些少違格不必論嚴飭放送
정조 16년 · 강
京畿監司徐鼎修以高陽楊州境四件外擊錚人等供招啓聞
정조 16년 · 목
狀啓以爲平澤忠義衛李彥始供辭渠卽璿派後裔而其同姓六寸春已娶妻於木川案付公賤生二子而春已與妻子連繼身死渠以一族替納白骨之貢不勝至冤再昨年呈訴許頉矣上年木川將吏來則平澤以爲春已等故頉外又有三口云而捉去木川嚴杖橫侵璿派之裔之公私賤一竝勿爲擧論明有先朝受敎則白骨納貢尤爲至冤云大丘幼學蔡師昌供辭本府還弊債弊爲一府蕩殘之毒而以還弊言之則本營還本府結還統還三色還斛數極其浩多一夫所受殆過六十餘石以債弊言之辛亥六月焚券蕩債事傳敎頒下後一道債民咸頌生死肉骨之恩而惟獨大丘債民之以各樣文書典當而姑緩營府之督者爲九千八百餘兩矣其未納與他債民一般而無典當者則竝爲蕩滌納典當者則以已捧樣載錄於啓聞中仍令中營刻日督捧一視之下豈不冤枉乎還上則乞依詳定例折半作錢本營蕩債後各樣典當條亦依他例同爲蕩滌云谷山文城鎭民金明來供辭本鎭設置之初民戶千有餘矣連値凶歉加以役煩不堪其苦流亡殆盡見戶未滿五十且鎭還千石流亡戶所食之數責出於見存之戶隣徵族徵不能支保本鎭軍總合爲三哨半而逃故無以克額生髮未燥者卽刻捧疤未克者猶爲二哨此豈有捍禦之效乞草鎭號改立縣邑俾小民保其殘命云金川幼學吳明會供辭渠父漢述當戊申叛逆之亂大有軍功載於功臣錄券厥後有補用外任之敎而終未蒙實效老死遐邑且渠生父漢遂今年八十八旣蒙恩資又有從夫職資下來本郡云而尙未目覩乞令査實出給云矣敎以平澤李彥始送于該邑卽爲査處文城金明來所訴何待渠訴切可矜者類此殘鎭狀者放送令該帥臣所以除弊救弊之方拔例論理狀聞萬一謾辭泛論又萬一遲滯時日該帥臣難免重勘竝以此意卿其枚擧文移金川吳明會送于該邑斯速推給其不給委折令道伯査治大丘蔡帥昌事付之該道伯事回諭
정조 16년 · 목
毓祥宮儲慶宮延祐宮懿昭廟文禧廟仲朔祭在明也
정조 16년 · 목
敎以慈殿慈宮氣候一樣矣回駕之後膈氣比日前快減卿等不必入侍矣
정조 16년 · 강
施梁鐵坪閱武時禁衛大將徐有大等賞典有差
정조 16년 · 목
敎曰梁鐵坪閱武時禁衛大將徐有大馳突可意御營大將李邦一老能躍馬各內下大鹿皮一令賜給禁軍別將李明運如許筋力今始初見內下弦弓一張賜給開城留守李時秀發放時制騎不但不愧武帥路次飛鞚躍過十餘里其爲聳觀瞻反復勝焉豹皮一令賜給郊閱將臣施賞係是故事賞典皆令閤門祗受又敎曰京畿監司徐鼎修馳能如規內下大鹿皮一令賜給又敎曰今番陵幸時地方官坡州牧使李敏輔內下大豹皮一令依例賜給
정조 16년 · 강
命壯勇營高陽鄕武士等試射
정조 16년 · 목
閑良金福明柳葉箭貫一中邊二中直赴殿試張珍彩朴宗燁金春大貫一中邊一中竝直赴會試
정조 16년 · 강
命平壤嘉善金益緖回榜之典依例擧行當該判堂李秉模推考
정조 16년 · 목
兵曹啓言平壤居幼學金遇球上言內其父嘉善益緖以去壬子年武科出身逢比回甲之歲唱榜自是已例道臣狀聞起送故上來等待而尙無唱榜擧行之命云矣該道起送狀啓尙無啓下本曹之事故據實草記請推道臣矣政院以狀本啓下之明有載錄有所往復始爲査出則該吏果爲至今掩置於渠家臣之矇然不察率爾仰對之罪惶恐俟勘而金益緖回榜之典請依例擧行允之敎以當該判堂査出推考
정조 16년 · 강
全羅監司鄭民始以漂人問情及裝送緣由馳啓
정조 16년 · 목
狀啓以爲羅州牧使李禹圭牒呈二月十五日馳到荷衣島轉往漂到異國船所在處看審其船則三帆中船一隻左右杉板外面以墨字橫書江南常州府靖字伍拾肆號商船陳國泰十六字以朱紅字字圈圍船尾上外面陽刻穩走如飛四字彼人等九人皆剃頭只有一條辮髮於腦後衣袴皆是淸制粗解文字者只是陳輔周一人故或以語或以書詰問則答云小的以江南省常州府靖江縣人今年二月初二日將船放往山東省要載物貨未到山東初六日申時在黑水洋遇風初九日巳時漂到于此云點閱其所持物件則明是大國商船之遇風漂到者資裝貧薄衣服渝弊別無可疑之端爲辭緣由馳啓又將啓以爲羅州牧使李禹圭牒呈今月二十一日卯時適因順風彼人等將欲放行越海糧米九石甘藿九束石魚九束蘇魚十五級眞油二升鹽二斗醬二斗柴木五十束一一計給營門造送衣袴都手標捧出後指路差使員眼同當時辰發送爲辭指路差使員南桃萬戶李宜鎭牒呈萬戶與地方官及營門漢學別備酒饌會同彼船使之分饋旌布諭朝家矜恤之德意則彼人等一時北向叩頭拜曰貴國之德可敢忘之仍爲行船萬戶指路護送爲辭緣由馳啓
정조 16년 · 강
行生進放榜于仁政殿
정조 16년 · 강
召見回榜人具允明李壽仁金益緖高陽等邑暗行御史申獻朝及新榜生進于重熙堂
정조 16년 · 목
敎曰生進回榜老人綾恩君具允明完林君李壽仁殿庭與新榜受牌後留待回榜武科出身金益緖亦於今日親授花牌三老人皆令便殿謝恩事分付又敎曰新榜生進皆令留待回榜老人入侍同爲入侍仍命回榜老人入侍時其子若孫幷隨入允明壽仁益緖與新榜生進入庭行四拜禮予曰老人行禮似難如禮呼唱則雖以四拜爲之而只行再拜跪起之際使其子孫左右扶將可也命承旨諭允明壽仁曰召見卿等必於便殿爲之者爲便老人升降之節也兩老人先陞中階分坐東西呼新榜生進新來後仍爲陞殿也因各賜毛席俾御階砌寒冷允明等呼新來訖以次陞殿予謂允明曰卿年過八十韶顏不衰子孫曾玄殆過數十可謂古今罕有之福力而至於今日回榜尤可艷榮矣允明曰特蒙異渥祗受宴需方欲讌樂歌咏聖德矣予曰此非但於卿稀貴實是昭代之盛事不可無志喜卿其宴遊後構出一律送于內閣又敎壽仁曰卿則初見矣卿之弟善於治郡讀書之效也仍命兩老人率入子若孫以次進前各奏姓名予謂具庠曰昨考應製試券見具孝元之銘其文儘好果有熟工否庠曰粗解作文蹊徑矣予曰具得魯作人極佳誰之子庠曰臣之孫也敎曰綾恩君家回榜宴時給二等樂完林君家回榜宴時給三等樂事分付該院仍命允明壽仁自閤外鼓樂前導使於新榜生進退去時押班而出又敎益緖曰爾能善飯善睡乎益緖曰然矣予曰曾使三軍門竝給宴需爾果祗受乎益瑞曰未及祗受矣予謂宣傳官曰內吹三絃一牌出給此老人可也仍敎曰平壤回榜出身老人旣召見其子令道臣相當窠收用事下諭新榜生進以次進前生員尹弘覺進士金鎭光年皆八十餘予謂弘覺等曰爾等還鄕之路欲懸玉圈而下去乎弘覺等對曰若蒙特恩不勝感祝矣命僉知單付仍敎弘覺等曰玉圈當自戶曹給之爾須知悉也仍敎曰生員尹弘覺進士金鎭光年過八十令該曹僉知口傳單付仍令下批命生員尹仁植兄弟三人同爲進前敎曰三兄弟聯璧誠奇希矣爾等平日所做功令果何體而做得幾篇乎仁植等以次仰對敎曰兄弟三人之一榜聯璧事係稀異且聞其所對足驗工程尤可嘉尙楊州生員尹仁植進士尹義植尹孝植等令畿伯給樂及宴需使渠等兄弟歸覲父母仍詑鄕里事下諭于該道監司仍命史官呼仁植等新來塗墨退出敎獻朝曰廉探沿路果皆無弊乎獻朝曰然矣予曰御史書啓何等體重而多違式例更爲釐正以入○書啓以爲臣於二月二十三日敬奉輦路所過民弊有無廉察之命卽日離發看審楊州高陽坡州交河等沿路諸處謹以聞見列錄于左一道路之除治橋梁之繕修雇價之或錢或米邑各不同而役民之稱頌惠澤無處不然且當春窮之時又非農作之節民之赴役於治道者便是渠輩料賴之資㩗奙荷鍤樂赴而不知勞矣一橋契之設置大爲畿民之蒙惠今番道路之修治雖緣春冰之未解不無泥濘之處而橋梁則完固堅緻到處皆然此皆橋契之效也陵所洞口外橋卽富平府使鄭東協之所掌而橋材之高大編結之完固爲諸橋之最又能守直橋邊經過寒夜於假家之中其誠勤於職事固所嘉尙而第以吏奴之侵漁橋契怨聲頗多此必苛察之性任怨董役之所致而旣知其招怨則亦不可不一番査治臣謂該邑監色令道伯査實懲治恐合事宜
정조 16년 · 강
命生員尹弘覺進士金鎭光擬差五衛將
정조 16년 · 목
因弘覺等僉知單付望筒敎曰僉知太卑五衛將作窠今日政擬入使之過遊街三日後謝恩
정조 16년 · 강
以金熙釆爲平澤按覈御史仍命當日辭朝
정조 16년 · 목
因進士李致薫上言敎曰君師父一體不拜於其君其父者非人類卽禽獸師亦然況於萬世之師大聖人孔子曰以不拜者雖盜跖若在後世則猶不敢生心萌意所謂李承薰者膽非斗肚非盆眞欲爲不拜之擧渠是渠邑之官長也士民萬目之中其誰欺決不敢欺士民萬目則不拜聖廟之說難以常理究解早知此事之爲近來鬧端豈至今不卽嚴査窮覈有罪則快昭典章反是則反坐構誣人乎今因刑曹上言回啓才下判付而本事自有關係之至重不容晷刻置之曰拜曰不拜之間以貽堂堂禮義之邦前未聞古未有之羞恥承薰之謁校宮必有若邑儒若校生若吏若隸若民之覩聞其實際光景者此一款所當先覈而其次修改果異於謁聖而邑例自古不爲行禮與否又當溯考詳査者外此則邑儒校儒公共之論須卽參至歸一而權瑋所爲之果如上言內辭意及不被抄於陞試而混入作梗有若逞私之委折等各項應問諸條一一按査然後承薰正其罪用其律之其當其否始可酌決此非一道臣與一二査官私自擧行者前校理金熙釆忠淸道平澤縣按覈御史差下當日辭朝馳至該縣按覈以啓
정조 16년 · 강
命坡州將校間一都目遷轉以兵曹草記及批旨行會該道使之曉諭
정조 16년 · 목
兵曹啓言依下敎坡州哨官敎鍊官間都目遷轉事取考揭板節目則有曰坡州哨官敎鍊官輪回一人式甲申設防營後間間收用又曰庚戌間一都目一人定式云矣敎曰觀此草記甲申設防營之初爲間間牧用之窠而年前揭板改以間一都目則在渠輩可謂昔闊而今近該牧擧條中每都目之說未免差爽以草記及批旨行會該道使之曉諭
정조 16년 · 강
命關西伯題訴委折令廟堂査聞
정조 16년 · 목
因龍川布人金就直等上言敎曰龍川民上言不但猥濫該曹自當照法嚴處而營題中設鎭當在朝家處分云云者誠如原情中云云則該道臣事極爲駭然焉敢以當在朝家處分等說題給民狀有若推諉於朝家者然乎其委折令廟堂査問論勘
정조 16년 · 강
副司直李鎭復疏辭新資賜批
정조 16년 · 목
批以總管雖曰二品職視兼說書瀛選等名官自有輕重昔在先朝特畀之聖恩豈爲卿也寔出於念卿家今番除拜意在敦親勿辭行公
정조 16년 · 강
待敎徐有榘陳疏辭職賜例批
정조 16년 · 강
命壯勇營水原鄕武士試射放
정조 16년 · 목
下番鄕武士閑良崔天在鳥銃貫一中邊一中比較小布二中李彥鳥銃邊三中比較小布二中竝直赴會試
정조 16년 · 강
命載寧人金景燁特爲賞加
정조 16년 · 목
黃海監司李敬一狀啓以爲載寧人金景燁本以微賤之人家產稍實能知周急之義每於名節招集飢餒之類計日分米且當窮春多貿糧饌廣施窮不能資生者前後所費不些又於昨年癘疫之時躬持米魚搜訪病幕助給救療顂以差勝者殆近千數大小民人莫不感歎皆願褒賞請令該曹稟處敎以極爲可嘉特爲賞加令該曹口傳下批今日內成送敎旨俾知奬勸之意
정조 16년 · 강
命壯勇營直赴會試之類增式殿試前別爲試取著爲式
정조 16년 · 목
敎曰凡增式會試規矩之異於程式故京外直赴會試者不得如例赴試本營事體自別其在奬勸之道何可遲待各道都試武士許赴庭會之時乎自今本營直赴會試之類增式殿試前自本營臨時稟旨定日子後依書下規矩別爲試取而入格則赴殿試分付兵曹奉承傳不入格則初試帖文現納取考後爻周送于兵曹以爲相考施行之地事本營知悉擧行兵曹判書處一體分付使之知悉擧行亦令載之謄錄
정조 16년 · 목
刑曹啓言因忠勳府啓辭申錫祚以功臣旁孫當初冒錄倫紀所關申在安以功臣庶孫徑煩天聽亦極痛駭竝照律勘處事命下矣申錫祚聞慶縣定配申在妥殷栗縣徒三年定配允之敎以無一事而犯其中一人收贖
정조 16년 · 강
刑曹以幼學朴履三考律克軍啓
정조 16년 · 목
該曹啓言卽接監試覆試一所移文則洪州幼學朴履三不爲應講闌入場中罪捉送而履三之初不押付事甚怪訝所授刑銷等處究覈則因履三之病篤自試所保放云故始卽捉來査問其委折則以爲方痛染疾不得應講故告試所陳試次擔舁來到仍爲入場至於此境冒入之罪無辭遲晩云取考律文則大小科場不錄名闌入者降定水軍履三依此律照勘令兵曹定配
정조 16년 · 목
敎曰滯囚可悶禁府老病堂上許遞政官牌招開政差出待下批牌招時囚皆令今日內捧供待判下仍卽草記議處照律○以吳載純爲判義禁趙宗鉉徐龍輔爲知義禁朴知源爲林川郡守
정조 16년 · 강
命永陵幸行時考喧都事宋彙敏嚴思勉嚴加照律羅卒令兵判嚴棍
정조 16년 · 목
敎曰上言也擊錚也申聞鼓也法意豈不盛矣民習不古奸弊多端官長將不得爲官長於是乎不可一味任置近於申飭之後頗有令行之效今番二百里往還畿內地方擊錚不過數人而亦皆以猥濫道伯不爲循例捧供則獨於部字內數里擊錚至於十餘人之多大扺今行行路考喧全不成樣該郞才命拿處鳴錚之亂雜又如此當該考喧都事爲先添問日捧供嚴加照律左右列考喧羅卒令兵判一竝嚴棍行首羅卒畿沿克軍
정조 16년 · 강
命善積僉使朴昌源大峴別將吳性寬待待命拿囚
정조 16년 · 목
禁府啓言黃海監司李敬一啓本善積僉使朴昌源大峴別將吳性寬所已前萬戶金啓默等反作一款渠無所犯而還穀法意何等嚴重不能皆捧之罪有難容貸善積前僉使朴泰根金時鍊金光國等年年反作之狀尤爲痛駭其罪狀令攸司稟處事啓下而頃因黃海兵使吳載徽狀啓泰根時鍊光國啓默令刑曹捉送該營餉穀準捧後拿處事自兵曹覈啓蒙允矣泰根時鍊光國啓默待餉穀畢捧後拿問重勘性寬昌源請發遣羅將拿來允之敎以待待命拿囚
정조 16년 · 목
禁府啓言前兵曹參知李濟萬原情以爲闕門凡事莫非本曹董飭而深夜門隙捧疏章實是無前駭怪之擧則何敢諉之以門將之誤認捧納一毫自恕乎其所不能檢飭之罪萬殞難贖云兵曹佐郞李東埴原情以爲深夜門隙不分疏啓任之門將矇然捧入其所溺職之失萬殞猶輕云竝曾經侍從諸議處敎以竝公罪嚴勘草記又啓言黃海前兵使元厚鎭原情以爲昨年春待罪黃海兵使時以所已萬戶金啓默位羅萬戶丁運泰等該鎭軍餉穀未捧事有所狀聞而不勤檢飭之罪至今惶懍今此善積鎭餉事則渠在任所時只憑該僉使之依例磨勘而流來反作之弊矇未摘發不得竝爲論列於伊時狀聞罪合萬死云曾經閫帥請議處敎以罷職放送又啓言西部令李廷書原情以爲老人成册知委坊曲各其本家書單來呈本部則據其呈單修成册報于漢城府而今此金濟運之父光績則初不呈單他無可據之端故致有此見漏之擧云請刑推得情敎以付過放送又啓言檢書官朴齊家原情以爲渠自闕內暮歸則本宮山直來言禁養至近之地雖墻內樹木何可剪伐云故驚心往視則果然迷奴䂨取雜木一株此莫非常時不能檢飭之罪云請刑推得情敎以觀渠爰辭未足爲可罪之端分揀放送又啓言興德前縣監李東植原情以爲庚子年待罪本縣當年還上各穀磨勘之時流來反逋與新還矇不覺察果未收殺不職之罪萬死猶輕云南海源原情以爲癸卯到任後査出流來奮逋則至於六千石之多卽報巡營以請啓聞則只令自下督捧而嚴題退却故渠自督捧收殺矣癸卯甲辰間湖南大歉自秋冬日事救活而及春設賑民情遑汲更無可論又有朝家停退之令故新還則竭力準捧奮逋則不得收殺而仍爲遞歸云禹拓夏原情以爲戊申待罪本縣査櫛還案則年舊反逋數甚夥然而歉歲督捧其勢末由且値歲色將暮民勢頷顑故襲謬磨勘矣果以倉逋盍察貶遞云申晤原情以爲庚戌待罪本縣査櫛穀簿則吏民流來反逋之數自丙申爲始至于庚戌秋每年耗上加耗合爲一萬五千五百二十六石零以此意枚報巡營則伊時道臣尹蓍東以爲許多虧欠收殺雖難若至於狀聞則莫重國穀終必有蕩減耗縮之患使渠趁限準捧而實無當年收殺之策辛亥秋捧糴時多般設施必欲準捧而適値失稔萬無了當之望故又未免襲謬磨勘云東植等請幷刑推得情禹拓夏曾經都總經歷請議處敎以除刑推議處照律又啓言羅州前營將閔修益原情以爲昨年八月巡營以牛禁解弛嚴關申飭故發校卒廉探現捉爲十八名而道臣巡到光州故躬往面議仍復論報營門營題以爲所捧贖錢上使故一依法典從輕重或治罪或收贖至於十八名贖錢五百四兩輸送營門其後所捉合爲三十二名旣有營題不必更待照律故依例收贖或用於將士賞射之時或帖下於軍牢軍服之資或補用於公廨修葺之役今因營關幷諸般公費及校卒所弄之物合一千一百五十三兩九錢一分準數還納云曾經宣傅官請議處允之又啓言軍器寺判官孫俊民原情以爲今番幸行以賞格待令連爲隨駕矣還宮時先詣前站賞格不卽擧行莫非愚迷之致云請刑推得情敎以除刑推議處照律
정조 16년 · 강
吏曹判書金思穆陳疏辭職賜例批仍飭無敢更爲逡巡
정조 16년 · 목
疏略曰謹約退巽自是臣家世傳之訓而臣家之得免辜負亦莫非前後恩造之與天無極曲爲其地耳況在臣身百無肖似兜攬颺歷岡非踰分惟我聖上終始全保凡係顚沛之地睢盱之場未嘗不積費聖念必思拯拔豈料中批誤恩初不恤濫授之爲累臣雖不得不黽勉赴政若其必遞之義則不啻較然乞削臣職以安私分敎曰謹約之家規固好矣重臣旣知之以此籍手而立朝又以此居銓而行政則康濟一已之外庶能全保家聲似此例讓之疏亦近文具未知其恰是姑從禮使之意原疏雖已賜批無敢更爲逡巡之意申飭
정조 16년 · 강
命承旨洪聖淵禁推申大顯拿處尋命分揀放送
정조 16년 · 목
聖淵以同義禁有特敎開坐之命而以一日內無兩決開坐之例煩稟大顯以老職加資安寶事入稟而稟辭糢糊故也旋因囚單竝命分揀
정조 16년 · 강
以閔台爀李晩秀爲承旨鄭好仁爲大司憲尹悌東爲持平李明淵金憬爲正言好仁尋遞以黃昇源代之竝前望也
정조 16년 · 목
政院以文武科監試官當分排進去而正言朴載淳在外洪秀晩未暑經無以備員啓敎以與大司憲及傳旨未下憲臺幷許遞前望單子入之待下批一體牌招好仁尋以試官遞
정조 16년 · 강
獻納李羽晉疏陳母病乞遞踏啓字
정조 16년 · 강
以李敏輔爲都總管前望也具埉爲坡州牧使口傳也
정조 16년 · 목
敎曰坡州牧使之代令該曹口傳差出仍令不多日內辭朝
정조 16년 · 강
命司成李祉永直講李翊模典籍鄭魯榮拿處
정조 16년 · 목
政院啓言成均館久任郞廳設置之後諸般擧行宜其專當而昨日生進放榜時無一人押班請竝重勘敎以拿處令該曹口傳差出
정조 16년 · 강
命兵曹判書李秉模越俸一等
정조 16년 · 목
備邊司啓言因長湍童蒙沈二孫爲其父上言該曹回啓判付內旣云拔薦則不報兵曹何也旣報兵曹則不爲論罪何也此委折付之廟堂事命下矣沈範祖宣薦自宣傳官廳追後拔薦卽報兵曹而薦主論罪兵曹未及草記其擧行稽忽之罪在於兵曹請兵曹判書李秉模從重推考敎曰若此則法將安用乎拔薦如冤也不然之由以言分付該廳若不從筵稟論啓爲可無是而忽地無端揜置使人在拔不拔之中問備輕矣越俸一等
정조 16년 · 강
遣承旨洪明浩奉審靖陵陵上石物有頉處
정조 16년 · 강
以任光白爲靖陵直長朴宗球爲參奉口傳也
정조 16년 · 목
因禮曹以慰安祭今初三日設行請差出也
정조 16년 · 강
命領府事李福源削版門黜勉副領敦寧洪樂性藥院提擧之任削前校理李太亨前修撰韓光植李祉永前正言李明淵等職
정조 16년 · 목
藥院啓言昨日湯劑連爲進御之後痰候嘔氣等節一向無減勢至有香橘茶煎入之命臣等焦迫之情雖不足恤聖躬保嗇之道豈不深念耶伏乞臣等蹔許登對趁早入診議定湯劑敎以比昨越添用藥固難提調洪樂性金文淳啓言伏承批旨有症候越添之敎下情焦灼爲承候請對矣敎曰病稍久則可瘳有國而無臣分其爲凛然豈比於一時無妄之所愼朝廷古今一也三司古今亦一也則古所擧朝翻蕩者今何歷日雍容乎一邊掛置所謂靜攝之說一邊招集諸宰於賓廳要避不嚴討之謗是可忍爲果誠何心此蓋言病之不先不後看作疑半信半往古來今有似此臣分乎然而官秩自如嘖言莫及到今借口於三司及涉敎令發啓領府事李福源削去仕版門外黜送少正旣頹旣淪之綱紀身帶藥院去就宜與僚相自別伊日擧措專由領府而其在禮使之義亦不可强令行公領敦寧藥院之任今姑勉副近日行公三司一益削職政官牌招開政差代
정조 16년 · 강
命承旨李祖承先遞差後禁推禮曹判書鄭好仁承旨李思祚亦爲遞差旋命祖承放送
정조 16년 · 목
禮曹以靖陵奉審觀象監提調一員當進去而提調李命植身病朴祐源罷職本監提調有故則本曹堂上例有兼進之規請依例兼進啓還給草記仍命問啓○政院啓言問啓事命下矣問于禮曹判書鄭好仁則以爲政府旣不進去則以下諸司固當不爲進去而臣眩於擧行探于政院則無指的指揮之事臣曹又無可據之例臣以爲旣無可據則依例擧行之外似無他道果爲如例草記云矣○敎曰當該承旨先遞差後禁推禮曹堂上爲先遞差不飭之失不宜異同同副承旨遞差○禁府以前承旨李祖承待草記批旨棒供啓敎以飭已行放送
정조 16년 · 강
以金憙申耆趙衍德李冕膺爲承旨前望也
정조 16년 · 목
敎曰奉命進去及未肅拜承旨許遞與未差之代前望單子入之待下批牌招察任其中罷散人敍用
정조 16년 · 강
藥院提調金文淳副提調金憙前提學吳載純前直提學李秉模前直閣徐鼎修爲承候請對不許
정조 16년 · 목
文淳及載純等詣闕求對竝敎以欲穩攝退去藥院又啓言俄於承候之請伏承退去之命姑爲退待日已向晚未得入診湯劑尙未議定伏乞蹔許召接自今日三提調直宿諸醫官待令竝命依例擧行敎以今日欲不服藥卿等姑爲退待本院
정조 16년 · 강
汰內三廳忠義廳武兼廳西所入直首官員及番將衛將罷檢閱李重蓮職遞兵曹參知柳文養
정조 16년 · 목
兵曹啓言依下敎內局進上時貰立軍人等捉來査問則藝文館內三廳忠義廳武兼廳西所軍士等果爲捧貰以入矣內局軍士適値不足勢不得不移用他處軍則固當往役之不暇而捧貰云云萬萬可駭貰錢一一推給於內局所屬此莫非臣曹不能檢飭之致惶恐無地而各其當該伊日入直首官員及番將衛將難免不察之罪請竝汰去藝文館官員令政院捧現告勘處允之○政院以檢閱李重蓮現告請勘處敎以罷職兵曹參知柳文養以入直不能禁亦命遞差
정조 16년 · 목
以金履禧爲大司諫李貞運爲校理金翰東爲修撰洪檍爲禮曹判書具㢞爲刑曹判書閔台爀爲兵曹參判
정조 16년 · 강
命禮戶判詳問靖陵石物有頉處形止於奉審承旨後修改
정조 16년 · 목
都承旨洪明浩啓言靖陵石物有頉處奉審則裳石運入之役石手數多則雖一日之內可以還安而至於欄干石還建之役柱石撑柱石不過蹔時築址後橫圓石可以卽地還完土役則初無可爲處撑石缺落卽一耳邊亦非大段用力處以油灰合付所見似無礙眼矣敎曰禮戶判詳問形心於奉審承旨後依宣陵石物付白蠟之已例及長陵石物付油灰之例以奮件用之吉日念後推擇而畢役不過數時間可爲者依此知悉預爲措備事分付仍令禮判嚴飭各陵官處各別小心奉審此後石物以油灰或有從便縫綻一依先朝播種從便爲之之受敎遵行事發帖嚴飭大扺近來齋郞輩惟以役處看作尋常雖不索言寧不寒心更或有一毫不勤當該齋郞各別嚴繩以嚴爲所重之事體此意禮判一體知悉油灰所用亦令禮判親審分送此亦惟在禮判商量爲之之如何亦豈皆爲分送乎一體知悉
정조 16년 · 강
遣承旨詣宗廟景慕宮奉審摘奸
정조 16년 · 강
御熙政堂行抄啓文臣去正月朔親試及日次儒生殿講召見大臣備堂親試試官蔡濟恭李秉模李晩秀徐榮輔殿講試官朴宗岳李秉模李在學沈煥之金方行尹光普申獻朝
정조 16년 · 목
具翼善冠䘱龍袍陞座諸試官率應試文臣應講儒生分東西入庭行禮訖以擬唐內園進二月中旬瓜爲表題試抄啓文臣○予命承旨李晩秀讀泮儒應製試券予曰所作何如左議政蔡濟恭曰果是超等之作矣右議政朴宗岳曰近來場屋之文多不成樣而今此應製果皆名作以是觀之則今世亦多能文之士矣予曰御題果何如濟恭曰御製出尋常萬萬故有此超等之作而猶不能充滿題意矣予謂濟恭等曰古之大臣有問牛喘不問殺人者大臣猶然況人君乎顧今敎化之不敷予方自反瞿然而乃有此不拜孔子者云天下寧有是也此若仍置卽非生道殺人之義故至有按覈之擧矣右相卽伊時道伯道內如許之事豈不聞知乎大抵予於此事別有所寒心者年前亦有所云云而予之一念惟在於全恩一事當全恩處則必欲全恩當用法處則必欲用法蓋用法於此輩然後始可全恩故也如翼魯者千斬萬戮在法當然今之權瑋亦一翼魯向以築堰等事出沒於該宮蹤跡旣從而特未及置法矣如渠凶醜敢作通文泮中之擧此而置之便同率衣冠而歸禽獸之域不得不敷示本末矣蓋築堰事卽年前起訟於秋曹者也曾經秋判戶判之人孰不知之欺人取物猶屬餘事渠之罪惡果何如而今又跳踉若比致使其名復登於絲綸之間豈不痛駭乎不拜聖廟自不拜聖廟懲戢醜徒自懲戢醜徒卿等今承下敎豈可一味置之耶亦須商量爲之濟恭曰臣於本事素昧裏面而昨聞前道伯洪檍言始知權瑋之爲自來怪漢矣宗岳曰臣則昨見傳敎始知權瑋之名矣予曰首善之地宜先風化而泮長卽多年在外之人不知此事容或無怪而至若刑官之兼館堂者予則曰宜有加倍之罪云耳此等醜類各別痛治然後同氣可保俗云非汝牛角何壞我墻若無翼魯權瑋輩則初豈有如彼海島之行乎此等漢卽予血讎必欲一番報復而士子也泮長也訖無一言寧不寒心濟恭曰伏承下敎始覺瑋之窮凶極惡矣予曰李貞運之疏豈成說乎今番事出後所謂懲討之疏皆與書呈所志無異惟兵判及吏議疏稍可其後又有吏參疏而吏議疏中經常等句予果受以爲過矣宗岳曰旣燭其爲過則何不亟降處分乎濟恭曰每事在於正其本其本旣不正則其末安可望其正乎今乃洞燭其非經常則先正其本宜矣予曰其末之不正雖緣其本之不正姑令置之俾省酬應則也自無妨而屬此本事必欲困我豈不可悶乎濟恭曰今玆逆宇之置於喬桐誠萬萬不成說矣予曰今之三司非矣曾在遠島之時猶不置法況今移置近畿之後豈許用法乎聞畿伯狀啓之言則非定配非荐棘只令保授云是豈成說乎至若貞運之疏又何爲而發耶果謂眞箇正法而有此云云耶此是偏論之所致歟抑亦臭味所同而然歟不誠如此而又歸罪於李思祚誠極駭痛也宗岳曰逆宇爲先發配於濟州次論正法宜矣予曰臺啓旣發之後不得發配卽三百年古例豈可遽廢乎濟恭曰然矣予曰其去其來須有節拍今若停啓卽可還配而徒事爭執惟有仍置一事而己寧有如許事面乎李貞運之疏還爲出給以俄下傳敎傳之權瑋事亦以筵敎詳傳于按査御史處使之知悉予謂宗岳曰禮判疏見之否宗岳曰果見之而本事旣未知之只就外面論之禮判似無干預是事之理矣予曰本事裏面人無知者可謂擧世皆醉蓋予衛道之心豈不若今日朝臣乎所謂長書名以衛正斥邪外面論之雖難非斥執其心跡有切可痛者大抵欲言此事則上變陳疏何所不可而乃以長書造成機關喧籍一世是果何心耶雖古之偏黨時凡事必皆見機而始昔年自上思經筵讀書之聲而知舊臣之復入且崔故相事雖甚微細亦關進退之機予於左相有厭之之意則黜陟之權在予矣渠輩何敢煽動敲撼至使君上不得容手於其間乎自玆以後事關左相予果看作一己之私休戚榮悴將欲與共事端一出則際過愈加造化之權豈爲此輩之所簸弄乎寶劍在彼其匣雖蠹其刃則在豈不可試之於樂安之頭乎但本事旣出於攻邪學則遞爾處分亦或不可須待擧世知予扶正之意樂安之情跡盡綻然後始可究竟左相則似或老未及見矣至如禮判事見樂安問啓之後似非自辦故使洪仁浩問之樂安以重臣之干涉爲對及聞重臣之宮筵筵奏大有異焉予所取於禮判者其性白直故也重臣豈欺予哉昌順曰日前臣疏略暴本事而蓋樂妥之父以守令貶遞於臣兄故曾無來訪之事忽於問啓之日霎時來見臣竊訝惑從他聞之則仁浩果使送之矣初如是勸送後若是誣人大關心術此非節目間事不可仍置卽令査覈宜矣且長書旣非凶言則臣若與知何敢隱諱乎予曰予於丙丁年有大處分若此不已則丙丁處分豈不更用於今日乎雖大臣閣臣之敬禮與近密者有罪負則決不可容恕太陽亭午敢售此等之習乎今至經歲訖無一言自拔其身者可謂徒黨衆矣至於仁浩之孱劣何足論也昌順曰渠旣送樂安於臣則必有苖脈矣予曰當初亦有云云之人而予意未必然矣更問之後攙及於重臣今若更問則當引別人耶昌順曰大抵本事仁浩必當知之卽令究覈宜矣予曰年久則自當綻露綻露後當有處分矣承旨申耆曰昌順事關自己言甚張皇請推考命置之濟恭曰近來民習駭然上言擊錚無非猥濫而其中如龍川民設鎭事尤極猥屑矣予曰今番行幸往還殆過二百里而擊錚只有四人而及至部字內至於十餘人之多此專由於考喧都事不善擧行之致矣濟恭曰各廛之通共發賣事臣旣筵白定奪則今乃上言也擊錚也陳瘼也廛民輒皆煩籲民習誠痛駭矣宗岳曰當初革罷亂廛之法卽出於痛革都庫權利之弊而民怨亦或有之云小小廛名雖令革罷而大廛更許亂廛之禁似好矣予曰卿言與左相意有異大抵如此異同之論卽朝廷之美事當初左相之建白也予未知便否今卿之筵奏亦未知其便否亂廛之其仍其罷都不如行且爲之之爲愈矣濟恭曰此是畵一遵行之事決不可撓改矣予曰明知其有效當畵一行之矣濟恭曰今之現效亦云不些毋論某物外邑人將欲和賣者無不歡欣蹈舞矣宗岳曰聞今物價比前尤爲翔貴此則果有所以也在前則都庫不過爲一二人今之都庫不知爲幾十百人云矣予曰亂廛之法卽不過百年內外之事古之訓局五千兵及扈衛軍與禁軍皆有勿禁之牌其無亂廛推以可驗今此百物之踊貴似由於廛名之太多也濟恭等曰聖敎誠然矣予曰此後如以亂廛等事有呼訴之擧狀頭嚴治仍命開講幼學李肇源周易純通居首又命親試試券科次副司正宋如濂三下居首以擬秦趙藺相如請璧有瑕指示爲箋題命上齋生應製生員朴燦玟三下居首敎曰日次殿講居首純通幼學李肇源雖非今番純通俗稱十次初試者例賜及第此人則前此直赴會試者六給分者七合而計之過十次已久矣況日次講純通有特敎賜第載在法典特爲直赴殿試通幼學鄭仁壽直赴會試之次通幼學尹星烈洪鎬基名給一分略粗儒生各紙一卷上齋儒生應製居首生員朴燦玟紙二卷賜給
정조 16년 · 강
命湖南營舍改建之材取用於本道內仍飭安眠島風落松另加典守
정조 16년 · 목
左議政蔡濟恭啓言全羅監司鄭民始狀啓以爲宣化堂改建所入體木請得備局而椽桶之材道內松山擧皆童濯實難覓得如得安眠島風落松如干株庶可完役云矣安眠島係是他道所管不如取用於本道之內使於道內完島等處以自枯與風落松量宜取來恐似無妨矣從之又啓言完伯所請安眠島風落松臣己覆奏不許矣風落之以有用歸之無用雖似可惜若一番開路使某衙門取用則邦禁不無蕩然之慮申飭該水使各別典守恐不可已矣敎以別關嚴飭俾無現發於摘奸之行
정조 16년 · 강
命平安兵營支放之需以葛麻倉還耗按例劃給京畿水營餉還依所請加分
정조 16년 · 목
左議政蔡濟恭啓言卽見平安兵使李漢豊所報則以爲本營將士支放之需專靠於還穀耗條而今年各樣還穀蕩減停退合爲六千四百餘石則耗條見縮亦爲六百四十餘石在前如此之時葛麻倉三分一耗請得取用多有己例請以今年耗一百七十石特爲劃給云矣帥臣所請引例爲言請依報辭劃給從之又啓言卽見京畿水使李潤彬報辭則以爲餉還分排萬無繼巡分給之路留庫中限五百石特請加分云矣本府還穀如是不足誠甚悶慮他道加分旣皆準許請依報辭許令加分從之
정조 16년 · 강
命倭譯金健瑞金徽重加資
정조 16년 · 목
左議政蔡濟恭啓言東萊府使柳焵狀啓以爲開市大廳今已畢完而倭館守門及六處伏兵把守將卒留住廳舍年久傾反監董譯官等自願修改辦出私錢七百餘兩二十七間仍奮修葺伏兵所在軍裝器械亦爲改備譯官金健瑞金徽重似有論賞之典云矣其所勤勞雖甚嘉尙恩資體重不可屑越領役金健瑞特爲加資之次金徽重高品付料恐無妨矣敎以效勞係是格外一體加資
정조 16년 · 강
命湖南新造訓局船隻上來時許載稅米
정조 16년 · 목
左議政蔡濟恭啓言月前完伯狀啓以爲訓局船隻之在本道新造者勿許歸路載去稅米必以空船往泊京江受舟橋司票跡更爲下來然後始許載米云矣訓將以爲此是行不得之政云故更爲關問於該道矣完伯回牒以爲新造船載米上去之際雖致臭載必令船主擔當則可以許之云矣訓將招致京江船主等以船隻之致敗毋論的實與故犯其穀物船人擔當之意使納侤音則渠輩無一辭自當故今方自本營城節目擧行矣此意更爲知委該道俾無相持之弊實合事宜矣從之
정조 16년 · 강
飭上下米廛各妥其居毋敢相詰
정조 16년 · 목
左議政蔡濟恭啓言頃於園幸時上米廛以雜穀廛相詰之事上言呼訴蓋上米廛若無虐政則雜穀廛以妥土重遷之意雖賞之不去上米廛之不知自反欲以威力强致不欲復來之許多廛人此豈可成之事乎臣意則從今以後任其所之使之各安其居各務其業如是處決之後兩廛中如或更有呼籲輦路訴告廟堂法司之弊則該廛行首等益移刑曹嚴勘斷不可己矣從之
정조 16년 · 강
命各陵園墓有頉處畿伯春奉審時親審狀聞
정조 16년 · 목
禮曹判書鄭昌順啓言日前以徽陵曲墻頉處之不卽報禮曹陵官被罪之後各陵園墓之官毋論頉處之緩急緊歇連續報來以爲免罪之計陵寢事役不可以小小有頉輕始重役此後時急頉處不可不及時修補者陵官參量論報如或不當報而報者論罪之意申飭而目今畿伯奉審不遠親審頉處時急處執頉狀聞之意請一體分付從之敎以已料其諸官所爲之若此初欲一竝汰去皆令今日政差代以示爲所重懲無嚴之意而姑且分揀以此意嚴飭更令報來後以其報來者令畿伯更爲奉審於春奉審時別爲狀聞
정조 16년 · 강
命出身沈範祖宣薦勿削
정조 16년 · 목
兵曹判書李秉模啓言出身沈範祖拔薦事自宣傳官廳報本曹已久而全昧格例矇然掩置臣實惶恐無地而範祖本生家地處之不合是薦公議同然不可勤令復薦請原薦勿施誤薦之薦主罷職予問大臣之意何如左議政蔡濟恭曰朝家用人只以所後家爲重不問生家世派之高下法例卽然臣意則沈範祖已完之宣薦不必追削矣右議政朴宗岳曰沈範祖地閥之如何臣未聞知而上言中所稱來歷旣如是表表則不必拔薦矣敎以仍置
정조 16년 · 강
召見坡州前牧使李敏輔于重熙堂
정조 16년 · 목
予謂敏輔曰卿子今始越講其亦有時者存矣敏輔曰幸蒙特恩乃能越講不勝惶感矣予曰卿年近八十立朝無多而以子代立亦幸矣命史官呼李肇源新來命肇源進前予曰爾之初試爲幾次耶肇源曰直赴六次給分七次矣
정조 16년 · 강
命宗廟階砌修改以十六日擧行
정조 16년 · 목
禮曹以宗廟西邊階砌石有頉處修改之由寒食祭享兼告啓稟敎曰判堂招致解事日官更擇多日草記○該曹啓言卽令日官推擇則來三月十四日卯時十六日卯時二十五日卯時四月二十二日辰時俱吉云以何日擧行乎敎以十六日爲之
정조 16년 · 강
設式年文武科覆試文一所試官鄭好仁李得臣申光履尹東晩徐郁修金履喬沈鏗監試官金履翼權儐二所試官趙宗鉉宋鐉李鎭復林濟遠尹弼秉金翰東宋氏載監試官尹悌束李明淵武一所試官李亨元趙心泰姜五成朴瑞源尹範益李甲會監試官李羽逵金憬二所試官洪明浩李得濟徐有和嚴耆鄭時釆金翰周監試官李宗燮林道浩
정조 16년 · 목
以李顯道爲獻納洪聖淵爲兵曹參判
정조 16년 · 목
疏略曰臣俄登筵席伏聞聖敎權瑋之罪惡昭著無餘權瑋卽一鄙微者類而曾前負犯無異逆魯至今假息亦一變怪乃敢出沒京鄕至使凶醜之名登於奏御文字者此可曰國有法乎今聞干連於李承薰事方在按査之中姑待出場爲先施以銫島定配之典斷不可已矣至於洪樂妥事亦有駭歎者樂安之昨年長書不知裏面則但謂其衛道之言矣頃見重臣疏語始有疑訝之心今伏承筵敎又親聞重臣口達始知天下事不可測者有如此矣若使樂安外托衛正之論內售陷人之計一至於此則此豈可一刻容貸乎重臣之干涉實非局外之所知則難於爲說而使年老卿宰厚被點䵢不使卞明者旣違聖朝禮使之意樂安心跡莫逃於聖鑑之俯燭則死有餘罪而一向容恕者同無故者亦非朝家核實之政今聞只使洪仁浩平問於私室王政之苟且莫此爲甚臣謂亟令王府拿致樂安及干證諸人一番窮覈嚴法重繩宜矣批以權瑋事爾疏雖如此以他事方在御史按覈中且如渠卑賤何煩朝廷刑政自有內之有司外之方伯矣洪樂安窮覈嚴法事私室平問莫曰苟且事有關於造化之機非爾一人之見所可測解者
정조 16년 · 목
義禁府啓言時囚李東植寒痰挾食方有難保之慮云請姑爲保放允之敎曰此後則病勢危重者一邊保放一邊措辭具由草記○該府以保放罪人辛弼垕因病身故啓○敎曰時囚令次堂草記照律○該府啓言時囚孫俊民先詣前站特敎賞格不卽擧行罪杖八十收贖奪告身三等李東植南海源禹拓夏申晤等全羅監司狀啓還穀虛錄至於一萬五千石而前後守令全不檢察各年磨勘守令罪狀令攸司稟處罪依律文李東植告身盡行追奪五年禁錮徒三年定配而其母年八十一歲無兄弟獨身云定配依法典收贖南海源禹拓夏申晤竝告身盡行追奪五年禁錮海源長連縣拓夏泰安郡晤原州牧徒三年定配閔修益全羅監司狀啓羅州營將閔修益私屠人十八名贖錢收捧上送爲報凡私屠者必令本邑査治自臣營或照律或刑或贖乃是法典而不付本邑不待照律任自收贖事甚怪訝多歧廉探則該營將多送將校不計所犯之久近一幷搜捉威脅收贖報于臣營者外又捧千餘兩私自費用其罪狀令攸司稟處罪杖一百收贖告身盡行追奪海南縣流三千里定配李濟萬李東埴以公罪嚴勘事命下矣請各杖一百以公罪收贖放送允之敎以如有源長連一等○該府啓言禹拓夏南海源竝功減一等告身盡行追奪徒二年半定配又五年禁錮閔修益議減一等杖一百收贖告身盡行追奪三年定配李東植申晤李濟萬李東植孫俊民無功議云
정조 16년 · 강
命罪人李義亨嚴刑島配仍飭各道鄕戰之習
정조 16년 · 목
江原監司尹師國狀啓以爲平昌郡守南義老牒呈京畿觀察使關內利川囚推罪人幼學李義亨不顧法禁敢售鄕戰之習攻斥齋任曹聲振欲專校權甚至於憾怨前官以偏護聲振樣發通泮宮構揑誣斥決杖一百後定配所於平昌郡到配卽時可信人處保授安接後自貴道依例啓聞施行云矣罪人李義亨可信人處保授安接云敎以民習可痛鄕戰法禁何如則焉敢以此事登聞卿其除尋常嚴刑三次絕島定配仍令該曹遍飭各道更以鄕戰二字登聞道臣守令難免重勘無論罪之輕重隨現一依先朝受敎法令遵行無或一毫泛忽事分付
정조 16년 · 강
平安監司洪良浩以設賑邑鎭二月中巡飢口穀數馳啓
정조 16년 · 목
該監司狀啓以爲各邑鎭飢口之比初巡所加爲四十八口賑邑中郭山郡幷與本郡所屬壬海鎭而不煩公穀願爲私賑則有不可混擧於賑案中故自中巡拔去而抄饑饋賑之節嚴飭操束一如公賑諸邑○尤甚邑鎭鐵山府飢口三千一百六十八折米九十一石十三斗零鹽八石零○粥大米二石七斗零醬五斗二升甘藿三百六十立宣川府飢口一千三百三折米三十八石三斗零醬三石四斗零○粥小米二石一斗零醬五斗零甘藿一百二十九立龍川府飢口五千四百七十三折米一百六十六石二斗零醬十四石十四斗零○粥小米五石十斗零太三石九斗零鹽十三斗九升零龜城府飢口三千六百九十五折米一百十石十四斗零鹽九石十三斗零○粥小米六石一斗零鹽五斗四升零宣沙鎭飢口三百八十七折米十一石六斗零○粥大米七斗零醬八升零甘藿七十二立阿耳鎭飢口二百五十六折米七石十一斗零鹽十斗四升○粥小米三斗九升零太二斗五升零鹽六升零車嶺鎭飢口二百二十一折米六石九斗零鹽八斗八升零○粥小米三斗三升零太二斗二升零鹽四升零牛峴鎭飢口二百九十一折米八石九斗零鹽十一斗三升零○粥小米四斗二升零太二斗九升零鹽五升零彌串鎭飢口二百十折米六石五斗零鹽八斗五升零○粥小米五斗零安義鎭飢口一百九十九折米五石十四斗零鹽八斗零○粥小米三斗零太一斗零鹽三升零西林鎭飢口一百三十三折米三石十二斗零鹽四斗零○粥小米一斗零醬二升甘藿十八立植松鎭飢口一百三十九折米四石二斗零鹽五斗四升零○粥小米三斗零鹽一升零山羊會鎭飢口一百五折米三石四斗鹽四斗五升○粥小米一斗零太一斗零鹽二升零之次邑鎭雲山郡飢口六百五十折米十八石十三斗零鹽一石九斗零○粥小米八斗零太六斗零鹽一斗九升孟山縣飢口四百九十三折米十五石零鹽一石五斗零○粥小米四斗零醬一斗七升甘藿一百六立委曲鎭飢口八十五折米二石六斗零鹽九斗零○粥小米一斗零鹽二升零實飢口一萬六千人百八折米五百二石十斗零鹽二十六石三斗零醬十八石四斗零粥大米三石零小米十六石八斗零太四石十二斗零鹽一石九斗零醬十三斗零甘藿六百九十立零
정조 16년 · 강
藥院提調金文淳金憙前閣臣吳載純徐浩修李秉模徐鼎修等爲承候請對不許
정조 16년 · 목
藥院啓言昨日屢煩承候之請連承退待之命不敢更瀆相率歸院遠宵憂遑臣等若徒以瀆撓爲懼不思所以診察玉候議定湯劑則臣等之罪固無可言而亦豈仰紓我慈殿慈官之心乎伏乞暫許召接議進湯劑此時直宿尤不容少緩竝此申稟亟賜允許敎以直宿已後時停藥最穩當痰壅氣鬱與昨一樣別無診脈知症之事卿等退待本院又啓言伏承批旨有痰壅氣鬱與昨一樣之敎湯劑之連日停止萬萬焦煎更爲請對矣前閣臣等亦爲求對竝敎以退去然後可以穩攝何如是煩瀆乎藥院又啓言雖伏承退去然後穩攝之敎聖候比昨無減而湯劑尙未議定晏然退去則是豈臣分乎敢此冒死請對敎以今番違例越格之事非止於不許診一事昨日以前越添之時猶不許接況今稍歇後一樣而豈可無端酬應乎退待院中又啓言旣伏承退待之敎則一味强聒亦有所不敢相率而退顒侯召接之命日已向晚承候路阻不知攸措徒懷嚴畏一向退伏尤是死罪伏乞暫借方寸議定湯劑敎以日再口傳啓辭可替再次診筵卿等斯速退去
정조 16년 · 강
遞藥院提調金文淳承旨金憙
정조 16년 · 목
敎曰公而體貌苟且私而獨勞多日提調許遞前望單子入之仍命都承旨許遞
정조 16년 · 강
命諸閣臣退去閣職準點人入直內閣
정조 16년 · 목
閣臣吳載純徐浩修李秉模金憙徐鼎修等守閣不退以當爲處分之意嚴敎而又命兵判守禦使畿伯記過待令於金虎門外閣臣等始爲退去仍命閣職準點人入直本閣副司正徐有榘以待敎準點入直
정조 16년 · 강
右承旨趙衍德右副承旨申耆同副承旨李冕膺等上疏不賜批以南所衛將差假承旨
정조 16년 · 목
疏略曰以臣等惶戲俟勘之蹤顧何敢待漏入闕而顧今玉候違豫尙未復常藥院一空診筵路阻萬萬焦遑他不暇顧冒萬死仕進而三提調備員之啓又未蒙允臣等相顧抑塞罔知攸措此時瀆擾非不悚悶而罪名未勘之前職名自如則有不忍自阻於天地父母之前相率呼籲伏乞俯賜諒察內局諸任開政差出三廳醫官亦命召入以爲趁卽請診之地敎曰以俟勘逬出之蹤焉敢呵導赴公行承宣之事乎以此飭敎之後又焉敢尋章論事乎萬萬駭然如許上疏豈可賜批乎當處分其間南所衛將假承旨姑爲差下
정조 16년 · 강
前提學吳載純前直提學徐浩修李秉模朴祐源金憙前直閣徐鼎修徐龍輔鄭東浚尹行任徐榮輔等聯名上疏還給
정조 16년 · 목
疏略曰臣等不忠無狀死有餘罪而顧今聖候欠寧已至幾日院直未設診筵路阻當進之劑尙未議定此已有國家有君臣以來所未聞所未有之事而聖心愈惱嚴敎荐降藥院喉院經宿一空朝野焦遑不知攸措殿下繼不自念何不念宗社之重殿宮之憂乎以臣等罪負豈敢抗顏開口輒事煩瀆於靜攝之中而日已向晚心肝如焚冒萬死疾聲呼籲伏乞亟備保護之任仍許召接以爲診候議藥之地敎曰欲穩靜攝養相箚且不宣批容侯明日之意先令錄事往傳則此疏何可酬應還給
정조 16년 · 강
汰南所衛將黃處中
정조 16년 · 목
以假承旨不善擧行也
정조 16년 · 강
大司憲李坤大司諫金履禧執義李殷模司諫李彥祜掌令宋翼孝持平張至顯韓致應獻納金孝眞正言金履喬等聯名上疏校理李貞運鄭東觀副校理金羲淳副修撰朴奎淳等聯名陳箚竝還給仍命遞差假承旨羅潤祿竝本職汰去
정조 16년 · 목
兩司聯疏略曰聖候欠和歷日彌留上下焦灼曷有其極卽伏見傳敎下者有藥房提調遞差之命臣等相顧愕貽罔知攸措一院空虛承候無人群情之抑鬱已無可言國體之虧損當復如何伏願提擧之任卽爲差出特許召接以爲議進當劑之地○玉堂聯箚略曰聖候違豫已至多日入診之請直宿之擧尙稽至此固難免不忠不誠之罪而提調之求對一未召接竝賜遞改承宣之陳疏不思察納亦皆逬退以至於諸醫官徊徨闕外假承旨來守院中群情憂鬱聽聞驚遑伏乞收還藥院承宣逬黜之敎仍命直宿入診許進當進之湯劑上以釋殿宮之憂慮下以慰群情之焦鬱仍念臣貞運臣羲淳向忝是職以目下事略控短箚未承批敎只賜遞改而繼有從後處分之敎噫堂箚自來體重未嘗有經日靳批之規且臣等所陳卽是懲討之大義理而誠未格天壞損舊例以此情踪新除之下不敢爲出膺之計而當此憂遑煎迫之時不得不相率號懇敎曰以奏御點畵之不審古人猶稱死罪況臺疏體貌何如則許遞之提擧曰以遞差昨日朝報之眼外看過可知不誠如此何心開口兩司諸臣一幷遞差目不識丁雖曰武夫本色而律名之同異不是難分之事則㥘於臺章二字徒知如律令捧入庸劣莫甚眞假勿論職是承宣則不可付之不足責假承旨羅潤祿幷本職汰去苟有可言亦非禁令則館中拜箚有何難事忽於闕外書呈拜箚之禮行於金虎門乎行於陋弊村舍乎由前由後無非貽羞後弊所關俱不可仍置當該玉堂一竝遞差政官待明朝牌招開政
정조 16년 · 목
敎曰昨日承宣擧措比之三司自有庸佼之別以今不願體貌之時此等處宜示弦韋諸承旨竝卽牌招察任
정조 16년 · 목
以趙尙鎭李鼎揆李百亨爲承旨趙宗鉉爲大司憲權以綱爲大司諫申禹相爲執義柳雲羽爲司諫鄭景祚爲掌令高宅謙李翊模爲持平朴瑞源爲獻納韓商新爲正言林道浩爲校理李羽晉爲副校理宋民載爲副修撰
정조 16년 · 목
承旨李冕膺啓言大司諫權以綱纔入肅單謂有稟達事不待承史徑先前導以出事極未安請推考允之
정조 16년 · 강
大司諫權以綱引嫌退待